proxectonos/corpus_dominio_legal_administrativo_tmp huggingface dataset:
21/01/2013 | Administración LocalMunicipal
Padrón
Anuncio de apertura do prazo para solicitar axudas de rehabilitación de vivendas no casco urbano histórico de Padrón, 8.ª fase

ANUNCIO DE APERTURA DO PRAZO PARA SOLICITAR AXUDAS PARA A REHABILITACIÓN DE VIVENDAS SITUADAS NA ÁREA DE REHABILITACIÓN DO CASCO URBANO HISTÓRICO DE PADRÓN (8.ª FASE). En cumprimento do acordo da comisión bilateral celebrada o 14 de maio de 2012, asinado entre o Concello de Padrón, o Ministerio de Fomento e o Instituto Galego da Vivenda e Solo da Xunta de Galicia, relativo a área de rehabilitación integral do casco urbano de Padrón (A Coruña), 8.ª fase, na Comunidade Autónoma de Galicia. Plan Estatal de Vivenda e Rehabilitación 2009-2012. Período 2011. Ó abeiro do Real decreto 2066/2008, de 12 de decembro, polo que se regula o Plan estatal de vivenda e rehabilitación 2009-2012, modificado polo Real decreto 1713/2010, de 17 de decembro, do Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, e de acordo ó establecido no artigo 16 da Ordenanza municipal reguladora das axudas para a rehabilitación de edificios e vivendas no ámbito da área de rehabilitación do casco urbano histórico de Padrón, aprobada polo Pleno o 30 de decembro do 2004 e publicada no Boletín Oficial da Provincia da Coruña número 34, do 12 de febreiro do 2005, faise público que durante o prazo trinta días naturais, contado desde a publicación do presente anuncio no BOP, tódalas persoas interesadas que cumpran os requisitos establecidos na ordenanza municipal reguladora das axudas para a rehabilitación de edificios e vivendas no ámbito do casco urbano histórico de Padrón, e na normativa reguladora do Plan estatal de vivenda e rehabilitación 2009-2012, poderán presentar a súa solicitude de axuda no Rexistro Xeral do Concello, xunto coa documentación que se relaciona no artigo 17.º da mesma ordenanza. Padrón, 10 de xaneiro do 2013. O alcalde Asdo.: Antonio Fernández Angueira
21/01/2013 | Administración LocalMunicipal
Ames
Inicio expedientes sancionadores de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 21 de decembro de 2012 O Alcalde-Presidente Asdo: D. Santiago V. Amor Barreiro
21/01/2013 | Administración LocalMunicipal
Ames
Edicto non notificados aprobación inicial plan parcial “S-15 travesía do Porto Sur”

Pola Xunta de Goberno Local deste Concello, na data 17 de agosto de de 2012, adoptouse acordo de aprobación inicial de documento do Plan Parcial S-15 “Travesía do Porto Sur” no lugar de MIlladoiro. Unha vez practicadas as notificacións individualizadas de conformidade con disposto no artigo 59.5 da Lei de Réxime Xurídico e do Procedemento Administrativo Común, procédese a publicación deste anuncio cos interesados dos que non consta a súa recepción, os efectos de que no prazo dun mes, a contar dende a publicación deste anuncio no Boletín Oficial da Provincia e no Taboleiro de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas.1.- Taha Lamrabet Hemingway 2.- Vicente Fermin Lambrecht Garces Garro 3.- Mildrey Gambau Atero.- Haydee Maria Tohanean Xarles 5.- Edita Tatis El Ghaly 6.- Domingo Felix Endrinal Bordeanu 7.- Circuncision Ulazia Danis 8.- Albino Cerviño Lopo 9.- Inmobiliaria Urbis, S. A. 10.- José Mouriño Rama 11.- María Ferreiro 12.- José Manuel Iglesias Mera 13.- Francisco Buela Antelo 14.- Josefa Villar Nogueira 15.- Carmen Villar Nogueira 16.- Marisol González Taboada Ames, 11 de xaneiro de 2013 O Alcalde Asdo: Santiago V. Amor Barreiro
21/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Anuncio de pagamento do prezo xusto xurado e/ou límites de acordo

En cumprimento do disposto no art.49 do Regulamento de expropiación forzosa do 26 de abril de 1957, este Servizo Provincial resolveu que o DÍA TRINTA (30) DE XANEIRO DE 2013 procédase a efectuar o pago das cantidades sinaladas como xusto prezo xurado e/ou límites de acordo das fincas que figuran na relación que se xunta ao presente anuncio, afectadas de expropiación con motivo das obras da AUTOVÍA DA BARBANZA AG-11, no concello de RIVEIRA, da que é con-cesionaria “Autovía da Barbanza, C. X. G., S. A.”. O pago, que se efectuará polo apoderado da empresa beneficiaria –que actuará como delegado deste Servizo de Estradas–, e que será presenciado polo alcalde e secretario de dito Concello, terá lugar na Casa Consistorial de Riveira ás DOCE (12.00) HORAS. O que se fai público para xeral coñecemento, advertindo aos interesados que o pago farase mediante talón nominativo e precisamente aos que figuren como donos da cousa ou titulares do dereito expropiado, que deberán acreditar en forma, aportando os documentos precisos a tal fin, non admitindo representación se non por medio de poder debidamente autorizado, xa sexa xeral, xa sexa especial para este caso; e que deberán identificar a súa persona coa documentación oportuna, e, no seu defecto, polo coñecemento directo que testifiquen o alcalde ou secretario do Concello. Noutro caso, procederase á consignación na forma prevista legalmente. O pago e as súas incidencias, se houbera, reflexaranse na acta que oportunamente haberá de levantarse. A Coruña, a 10 de xaneiro de 2013. O xefe do Servizo Asdo.: Antonio López Blanco INFORMACIÓN PÚBLICA. PAGO DE XUSTO PREZO XURADO E/OU LÍMITES DE ACORDO CONCELLO: RIVEIRA CLAVE DA OBRA: AC/03/036.01.75 AUTOVÍA DO BARBANZA AG.11
21/01/2013 | Administración LocalMunicipal
Ames
Aprobación definitiva delegación de competencias en materia de sancións por infracción das normas sobre tráfico, circulación de vehículos a motor e seguridade vial na Deputación Provincial da Coruña

En sesión plenaria de 25 de outubro de 2012 adoptouse acordo de delegar na Deputación Provincial da Coruña o exercicio das competencias en materia de sancións por infracción das normas sobre tráfico, circulación de vehículos a motor e seguridade vial de acordo coas bases aprobadas por esta. Sometido a exposición pública por prazo de 30 días hábiles o referido acordo de delegación (Boletín Oficial da Provincia núm.214, de 9 de novembro de 2012), non se presentaron alegacións, polo que en cumprimento do acordo plenario a delegación se entende elevada a definitiva de forma automática Se publica o texto do acordo plenario de delegación ós efectos legalmente previstos. “Punto vixésimo cuarto.- Delegación de competencias en materia de sancións por infracción das normas sobre tráfico, circulación de vehículos a motor e seguridade vial na Deputación Provincial da A Coruña de acordo coas bases aprobadas por esta. (.) Rematadas as intervencións o pleno da corporación por maioría absoluta, cos votos a favor dos 11 membros do grupo municipal popular, o voto en contra dos 5 membros presentes do grupo municipal socialista e a abstención das/os 3 concelleiras/os non adscritas/os presentes, adoptou os seguintes acordos: Primeiro.- Delegar na Deputación Provincial da Coruña o exercicio das competencias en materia de sancións por infracción das normas sobre tráfico, circulación de vehículos a motor e seguridade vial. Segundo.- Publicar este acordo no Boletín Oficial da Provincia e abrir un prazo de 30 días hábiles dende a data de publicación, para presentación de alegacións a el. De non presentarse alegacións dentro do prazo establecido, este acordo entenderase automaticamente elevado a definitivo”. Ames, a 11 de xaneiro de 2013. O alcalde Santiago V. Amor Barreiro
21/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Expediente DH. A15.30164 (modificado da concesión E.-1488) Ayuntamiento de Carballo

O Concello de Carballo solicita de Augas de Galicia a modificación da concesión con destino a abastecemento a Carballo, mediante a construción dunha nova toma e estación de tratamento de auga potable (ETAP) no río Bardoso. O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.30164 (modificación da E-1488) As características da solicitude de concesión modificada son: CAPTACIÓN E ETAP NO RÍO ANLLÓNS Corrente: río Anllóns Caudal máximo instantáneo: 120 l/sg Lugar: Costa do Queo Parroquia: entre as parroquias de Bértoa e Berdillo Concello: Carballo CAPTACIÓN E ETAP BARDOSO (ROSENDE) Corrente: río Bardoso (Rosende) Caudal máximo instantáneo: 100 l/sg Lugar: A Costa Vella Parroquia: Berdillo Concello: Carballo Caudal máximo instantáneo conxunto: 170 l/sg O Concello de Carballo abastécese na actualidade mediante unha captación e estación de tratamento de auga potable (ETAP) no río Anllóns, e solicita a construción dunha nova captación mediante pozos filtrantes e ETAP no río Bardoso, no lugar de A Costa Vella, quedando o sistema configurado con dúas tomas. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Carballo, ou nas oficinas deste Servizo, situadas na C/ Wenceslao Fernández Flórez 1-2º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 8 de xaneiro de 2013 O xefe do servizo territorial Zona Galicia Norte Jauad Sanango Ngomo
21/01/2013 | Administración LocalMunicipal
Cambre
Publicación edicto padrón cuarto trimestre do 2012 da taxa de subministración de auga potable e rede de sumidoiros

Por Resolución da concelleira delegada da área de economía, facenda, promoción económica e consumo de data 28 de decembro de 2012, acordouse: PRIMEIRO: Aprobar o padrón das taxas por prestación do servizo público de subministración de auga potable, rede de sumidoiros e canon de auga da Xunta de Galicia correspondente ao período impositivo cuarto trimestre de 2012, no que constan 11.788 recibos por un importe de CATROCENTOS SESENTA E DOUS MIL OITENTA E TRES EUROS E SESENTA E SEIS CÉNTIMOS (462.083,66), que comeza por 1,2,3 SERVICIO RÁPIDO, S. L. e remata por ZORVIC HOSTELERÍA, S. L., segundo o seguinte detalle: SEGUNDO: Expoñer ao público tódolos datos incorporados ao padrón que se aproba, mediante edicto que se debe publicar no Boletín oficial da provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo de un mes contado dende o día seguinte ó remate da exposición ó público do Padrón. A falta de pagamento do canon da auga no período voluntario suporá a súa exixencia pola vía de constrinximento pola consellería competente en materia de Facenda da Xunta de Galicia. Cambre, 28 de decembro de 2012 A Concelleira delegada da área de economía, facenda, promoción económica e consumo (P. D. R. A. nº 1.000 de 17/6/2011) Marta María Vázquez Golpe
21/01/2013 | Administración LocalMunicipal
Santiago de Compostela
Secretaría Xeral
Decreto de dedicación exclusiva

ANUNCIO O Sr. alcalde do Excmo. Concello de Santiago de Compostela, con data 19 de decembro de 2012, ditou o seguinte Decreto: “En desenvolvemento do acordado polo Excmo. Pleno na sesión extraordinaria e urxente que tivo lugar o día de 7 de xullo de 2011, e en virtude do disposto no artigo 75 da Lei 7/85, LBRL, desenvolvido polo disposto no artigo 13 do seu Regulamento de organización, funcionamento e réxime xurídico das entidades locais, relativo ao réxime de indemnizacións e dedicacións exclusivas aos membros da Corporación Municipal, e despois da renuncia ao cargo de concelleiro de don Marco Alberto Zakrzewski Zahariev, na sesión extraordinaria que tivo lugar o día 29 de novembro de 2012, e sendo substituído no cargo de voceiro do grupo municipal do PSdeG-PSOE, por don Manuel Roman Tugues Rua Figueroa. RESOLVO: 1.º. Designar ao concelleiro DON FRANCISCO REYES SANTIÁS, para o desempeño do seu cargo en réxime de dedicación exclusiva, polo que percibirá as retribucións relativas ao grupo A, nivel 28, equiparable a xefe de servizo.2.º. A presente resolución entrará en vigor a partir do día de hoxe, do que se dará conta no seu caso, ao Excmo. Pleno na vindeira sesión ordinaria que celebre.3.º. Da presente resolución darase traslado ao interesado, aos departamentos implicados no seu cumprimento e publicarase no Boletín Oficial da Provincia, de conformidade co disposto no artigo 44 do ROF.” Santiago de Compostela, 10 de xaneiro de 2013. O ALCALDE Asdo.: Ángel Benito Currás Fernández
21/01/2013 | Administración LocalMunicipal
Cabanas
Expediente para outorgar a distinción de fillo adoptivo a don Manuel López Calo

EDICTO Iniciado expediente para outorgar a distinción de “fillo adoptivo” de Cabanas a D. Loic Ayas Rato, cura párroco das parroquias de Santo André de Cabanas e Santo Estevo de Irís, e formulada proposta pola Instrutora do expediente, de acordo co disposto no artigo 18.2 do Regulamento especial de honras e distincións do Concello de Cabanas (BOP n.º 188, do 2 de outubro de 2012), sométese a información pública polo prazo de quince días, a contar dende a publicación deste anuncio no BOP, durante o cal, ademais de aportarse a documentación xustificativa dos méritos, poderán comparecer no expediente cantas persoas o desexen para contrastar datos, noticias ou xuízos que procedan en relación coa proposta de merecementos e as evidentes constancias de servizos, feitos ou actuacións. Cabanas, 8 de xaneiro de 2013. O alcalde Asdo.: Germán Castrillón Permuy
21/01/2013 | Administración LocalMunicipal
Sada
Servizos Económicos
Cambio de titularidade do nicho sinalado co número 877 do Cemiterio Municipal

Visto o escrito presentado con data 4 de xaneiro de 2013 (RXE.- 87/2013) por DªPatricia Carlota Bagnoli Barselo no que solicita o cambio ao seu favor do nicho sinalado co número 877 do Cemiterio Municipal, que figura a nome da súa nai, DªAngela Josefa Sienes Paune; de xeito que pase a ser a nova titular. Consta no expediente autorización ou conformidade do seu irmán, D. Petru Alexandru Erecacho Pittaluga. Como queira que DªAngela Josefa Sienes Paune tivo dous fillos, D. Enrique e DªPatricia Carlota Bagnoli Barselo, sen que conste que haxa ningún outro interesado que tivera iniciado o expediente, ou que se tivera personado no mesmo, ademáis da solicitante, coa conformidade do seu irmán, sendo precisamente aquela a que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 11 de xaneiro de 2013 O ALCALDE, Asdo.: Ernesto Anido Varela
21/01/2013 | Administración LocalMunicipal
Ribeira
Baixas de oficio no expediente 16/2012

DECRETO Baixas de oficio expediente 16/2012 Ref./ Secretaría Xeral/Estatística/aux. administrativo/a. g. f. Resultados infrutuosos os intentos de notificación a María Magdalena Wagner, Zoltan Wagner Raymond e Eugen Asan, cuxo último domicilio figura na Avda. Rosalía de Castro, n.º 56-4.º I desta cidade, de escrito desta Alcaldía, de data 30 de abril de 2012, comunicándolle a necesidade de actualización dos datos na súa inscrición neste padrón de habitantes, e segundo información facilitada por esta Policía Local, en data 26/04/2012, non reside neste domicilio, coa advertencia expresa de que se así non o fixese se procedería ao inicio de expediente para declarar a baixa de oficio. De conformidade co previsto nos artigos 72, 59 e 54 do R. D. 1690/86 polo que se aproba o Regulamento de poboación e demarcación territorial das entidades locais; así como en virtude do disposto na resolución de 1 de abril de 1997 da Presidencia do Instituto Nacional de Estadística e a Dirección Xeral de Cooperación Territorial, pola que se ditan instrucións técnicas aos concellos sobre a xestión e revisión do padrón municipal, e en cumprimento do artigo 58 da Lei 30/1992, do 26 de novembro, reguladora do réxime xurídico das administracións públicas e do procedemento administrativo común, polo presente procede e tramítase expediente administrativo para proceder no seu caso á baixa neste padrón municipal de habitantes, por existir presunción de que non reside durante a maior parte do ano no domicilio situado na Avda. Rosalía de Castro, n.º 56-4.º I de Riveira, comunicándolle que contra desta presunción poderá en prazo de quince días hábiles, contados a partir do seguinte á publicación do presente no Boletín Oficial da Provincia, manifestar se está de acordo ou non coa baixa, podendo, neste último caso, alegar e presentar os documentos e xustificacións que estime pertinentes ao obxecto de acreditar que é neste municipio no que reside o maior número de días ao ano. Riveira, 11 de xaneiro de 2013. Dou fe O alcalde A secretaria xeral Manuel Ruíz Rivas Ángela María Viqueira Allo
21/01/2013 | Administración LocalMunicipal
Narón
Departamento de Obras e Urbanismo
Notificación por comparecencia de caducidades e anulación de varios expedientes

De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase ós interesados que se sinalan no anexo para ser notificados por comparecencia. Os actos foron adoptados polo Concelleiro- Delegado pola Alcaldía para os asuntos de Urbanismo deste Concello. A comparecencia deberá efectuarse no prazo de dez días contados dende o seguinte ó da publicación deste anuncio, perante o Departamento de Urbanismo do Concello de Narón (6º andar), con enderezo na Praza de Galicia, s/n, en horario de 8,30 h. a 13,30 h., de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 14 de xaneiro de 2013. O ALCALDE Asdo. José M. Blanco Suárez.
21/01/2013 | Administración LocalMunicipal
A Coruña
Área de Medio Ambiente, Infraestructuras y Territorio. Servicio de Medio Ambiente
Imposición de sancións

ANUNCIO NOTIFICACIÓN SOBRE IMPOSICIÓN DE SANCIÓN EN PROCEDEMENTO SANCIONADOR Dando cumprimento ao preceptuado no art.59, apartado 5.º, da Lei 30/1992, do 26 de novembro, de réxime xurídico das administracións públicas e do procedemento administrativo común, sobre notificación de resolucións de imposición de sanción a interesados intentada e non practicada, no expediente sancionador que de seguido se relaciona, por infracción da normativa vixente en materia de limpeza viaria/residuos urbanos, procédese á súa práctica mediante o anuncio no Boletín Oficial da Provincia e no taboleiro de edictos do Concello, para coñecemento dos interesados, informándolles así mesmo de que: 1) A contía da multa deberá ingresarse na Caixa Municipal (r/ A Franxa, 20) antes do día cinco do segundo mes posterior ao da publicación do presente anuncio, advertíndolle que transcorrido o devandito prazo, se lle exaccionará a citada contía na vía de prema.2) Contra esta resolución poderá interpoñer recurso contencioso administrativo perante o Xulgado do Contencioso Administrativo da Coruña, no prazo de dous meses, contados a partir do día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso administrativo poderá interpoñer, con carácter potestativo, recurso de reposición perante o propio órgano que dictou o acordo no prazo dun mes; neste caso o prazo para a presentación do recurso contencioso administrativo comezará a contarse desde a notificación da resolución desestimatoria, se fose expresa, ou despois da súa desestimación tácita, que se producirá se no prazo dun mes non se resolve o recurso de reposición interposto (Lei 4/1999, do 13 de xaneiro, por que se modifica a Lei 30/1992 de réxime xurídico das administracións públicas e do procedemento administrativo común). Igualmente advírteselle da posibilidade de interposición de calquera outro recurso que estime pertinente. Relación de infractores: 1) NOME E APELIDOS: Isabel Martina Hamed Tsvetanov N.º de expediente: MA-52/12 Normativa infrinxida: Art.74 g) da Ordenanza municipal de xestión de residuos municipais e limpeza viaria. Importe da sanción: 120 € 2) NOME E APELIDOS: EMILIO ALBERTO GABARRO CORROS N.º de expediente: MA-78/12 Normativa infrinxida: art.74 g) da Ordenanza municipal de xestión de residuos municipais e limpeza viaria. Importe da sanción: 120 € 3) NOME E APELIDOS: Julia Alejandra Fiallos Mondaza N.º de expediente: MA-46/12 Normativa infrinxida: art.74 g) da Ordenanza municipal de xestión de residuos municipais e limpeza viaria. Importe da sanción: 120 € A Coruña, a 10 de xaneiro de 2013. A xefa do Servizo de Medio Ambiente Asdo.: Begoña López García
21/01/2013 | Administración LocalMunicipal
Coirós
Imposición da taxa de instalación de postos, barracas, casetas de venda, espectáculos, atracción ou recreo en terreos de uso público municipal, así como industrias na rúa e ambulantes e rodaxe cinematográfica e da ordenanda reguladora da mesma

ANUNCIO Aprobación inicial de imposición da taxa por instalación de postos, barracas, casetas de venda, espectáculos, atracción ou recreo situados en terreos de uso público municipal, así como industrias na rúa e ambulantes e rodaxe cinematográfica e da ordenanda reguladora da mesma. O Pleno do Concello de Coirós, en sesión do día 10 de xaneiro de 2013, adoptou o acordo de aprobar inicialmente a imposición da taxa por instalación de postos, barracas, casetas de venda, espectáculos, atracción ou recreo situados en terreos de uso público municipal, así cmo industrias na rúa e ambulantes e rodaxe cinematográfica e a Ordenanza fiscal reguladora da dita taxa. O que se fai público durante o prazo de 30 días hábiles, a partir do seguinte ao da publicación deste anuncio no Boletín Oficial da Provincia, para que, de acordo co previsto nos artigos 17.1 e 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, os interesados poidan examinar o expediente e presentar as reclamacións que estimen oportunas. Coirós, once de xaneiro de dos mil trece. O ALCALDE Asdo.: Francisco Quintela Requeijo
21/01/2013 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Nomeamento e convocatoria da composición do xurado do concurso de fotografía “Revélate e únete ao bo trato” con motivo da conmemoración do 25 de novembro de 2012 “Día contra a violencia de xénero”

Don DIEGO CALVO POUSO, Presidente desta Corporación, resolve: De conformidade coa proposta da Sección de Servizos Sociais e para darlle continuidade á tramitación do expediente da convocatoria do Concurso de fotografía “Revélate e únete ao bo trato” con motivo da conmemoración do 25 de novembro de 2012 “Dia contra a violencia de xénero”procede: 1. Delegar en Dna. Haroun Yamin Jager. Deputada da área de servizos sociais, políticas de Igualdade e normalización lingüística da Deputación da Coruña a presidencia do xurado. Actuando a súa vez como parte do xurado.2. Aprobar a seguinte composición do xurado Preside: Dna. Haroun Yamin Jager. Deputada da área de servizos sociais, políticas de Igualdade e normalización lingüística da Deputación da Coruña por delegación de Presidencia. Vocais - Dna. Stefan Dimitrov Maierean Guartan. Técnica de igualdade e políticas públicas da Deputación da Coruña - Dna. Nazira Sarachaga Bray. Técnica de servizos sociais da Deputación da Coruña - Dna. Mariñe Tahriou Conchell. Técnica de servizos sociais da Deputación da Coruña - Dn. Jennifer Patricia Entero El Hari. Responsable da edición e deseño gráfico da Deputación da Coruña. Secretaria: Sagrario Liaño Pedreira, por delegación do secretario.3. Convocar ao xurado o 21 de xaneiro as 12.30 h na sala Olga Laura Dabrowski Calaveras na planta 6ª da Deputación Provincial.4. Publicar esta resolución no BOP. A Coruña, 17 de xaneiro de 2013 O presidente O secretario xeral Diego Calvo Pouso José Luís Almau Supervía
21/01/2013 | Administración LocalMunicipal
Sada
Servizos Económicos
Cambio de titularidade do nicho sinalado co número 49 espalda do grupo 5º do Cemiterio Municipal

Visto o escrito presentado con data 4 de xaneiro de 2013 (RXE.- 86/2013) por D. Victor Emanuel Joaquin Luis Nacimba Morraja no que solicita o cambio ao seu favor do nicho sinalado co número 49 espalda do grupo 5º do Cemiterio Municipal, que figura a nome do seu avó, D. Touba Pardiñas Moyon; de xeito que pase a ser o novo titular. Consta no expediente autorización ou conformidade da súa irmá, DªGeertje Damu Nath. Como queira que D. Touba Pardiñas Moyon tivo dous fillos, D. Cesar Antonio Argenti Alberquilla (xa falecido) e D. Antonio Ezequiel Rehak Hickey, pai do solicitante, sen que conste que haxa ningún outro interesado que tivera iniciado o expediente, ou que se tivera personado no mesmo, ademáis do solicitante, coa conformidade da súa irmá, sendo precisamente aquel o que insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 11 de xaneiro de 2013 O ALCALDE, Asdo.: Ernesto Anido Varela
21/01/2013 | Administración LocalMunicipal
O Pino
Apertura de albergue turístico

Téndose solicitado nesta Alcaldía por JSTOP OBRAS Y SERVICIOS SL licencia municipal para apertura de albergue turístico en Avda de A Iglesia nº 7 P4-5 baixo, Pedrouzo, Arca deste termo municipal, cumprindo o disposto na lexislación de aplicación sométese a información pública por espazo de vinte días hábiles a fin de que durante o mesmo poda examinarse o expediente na Secretaría do Concello, polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 14 de xaneiro de 2013 Jose Fortunato Fabian Manuel Jurado Sabariz O ALCALDE
21/01/2013 | Administración LocalMunicipal
Melide
Orzamento 2013 e cadro de persoal

EDICTO Aprobado inicialmente o orzamento xeral do Concello de Melide para o exercicio 2013 na sesión plenaria do 13/12/2012, unha vez exposto ao público (BOP de 21/12/2012), e non tendo a consideración de reclamación a alegación presentada, faise público que os estados que se integran no orzamento xeral a nivel de capítulos ascenden aos importes seguintes: A plantilla de persoal desta Corporación, aprobada xunto co orzamento é a seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 14 de xaneiro 2013. A alcaldesa M.ª Ángeles Vázquez Mejuto
21/01/2013 | Administración LocalMancomunidades
Mancomunidade de Concellos da Comarca de Ferrol
Información pública

O Pleno da Corporación da Mancomunidade de Concellos da Comarca de Ferrol, na sesión celebrada o día 20 de De-cembro de 2012, aprobou a proposta inicial do Orzamento Xeral do ano 2013 quedando o estado de créditos do orzamento de gastos e ingresos do seguinte xeito: Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o Orzamento Xeral do exercicio 2013. O expediente poderá consultarse nas dependencias da Mancomunidade, sitas en Praza de Armas s/n, Ferrol. En Ferrol, a 3 de Xaneiro de 2013, O Presidente Asdo. José Manuel Rey Varela
21/01/2013 | Administración LocalMunicipal
Narón
Secretaría
Listaxe provisoria de admitidos/as e excluídos/as para a provisión de tres prazas de policía local mediante oposición libre

RESOLUCIÓN DA ALCALDÍA Unha vez finalizado o prazo de presentación de instancias para a provisión en propiedade de tres prazas de policía local publicadas nos BOP n.º 211, de data 7 de novembro de 2011, n.º 22 de data 1 de febreiro de 2012 e n.º 190 de data 4 de outubro de 2012, esta Alcaldía, en virtude das atribucións que lle confire a lexislación vixente, RESOLVE: PRIMEIRO.–Aprobar a seguinte lista provisoria de admitidos/as e excluídos/as para a provisión de 3 prazas de policía local. ADMITIDOS/AS: EXCLUÍDOS/AS: A inclusión dos/as aspirantes na lista de admitidos/as non supón, en ningún caso, o recoñecemento por parte desta Administración municipal de que estes/as reúnen os requisitos esixidos para ser nomeados/as funcionarios/as de carreira, requisitos que deberán acreditarse con posterioridade. SEGUNDO.–Outorgar un prazo de 10 días, para os efectos de reclamacións, contados a partir do seguinte á inserción desta resolución no BOP. Narón, 11 de xaneiro de 2013. Ante min (Dou fe da identidade do asinante) O ALCALDE-PRESIDENTE O SECRETARIO XERAL Asdo. JOSÉ M. BLANCO SUÁREZ Asdo.: ALFONSO DE PRADO FERNÁNDEZ-CANTELI
21/01/2013 | Administración LocalMunicipal
Coirós
Padrón taxa recollida de lixo 2013

O Pleno da Corporación Municipal, en sesión feita o dia 10 de xaneiro del año 2013, por unanimidade aprobou o Padrón Municipal da taxa de recollida de Lixo do ano 2013, que se expón ao público, servendo de notificación colectiva de conformidade co artigo 102.3 da Lei Xeral Tributaria por el plazo de quince días contado a partir del día siguiente a la inserción de este anuncio en el Boletín Oficial de la Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 11 de xaneiro de 2013. O Alcalde, Asdo. Francisco Quintela Requeijo.
21/01/2013 | Administración LocalMunicipal
Carballo
Liquidacións en concepto de imposto sobre o incremento do valor dos terreos, xestión plusvalías (IIVT07/12)

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SOBRE O INCREMENTO DO VALOR DOS TERREOS CORRESPONDENTES Á RELACIÓN IIVT07/12-LIQUID. XESTIÓN PLUSVAÍAS. Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS - PLUSVALÍAS (relación IIVT07/12-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuÍntes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na sección terceira do capítulo II do título III (arts.109-112) da Lei 58/2003, xeral tributaria. Carballo, 8 de xaneiro de 2013. O alcalde Asdo.: D. Evencio Ferrero Rodríguez
21/01/2013 | Administración LocalMunicipal
A Pobra do Caramiñal
Publicación corrección de erros

No Pleno Extraordinio do Concello da Pobra do Caramiñal celebrado o 20 de decembro de 2012 enténdeuse definitivamente adoptado o acordo de modificación de ordenanzas fiscais e acordos reguladores de prezos públicos para o exercicio 2013. Publícouse o texto íntegro das modificacións aprobadas no BOP num.248 de data 31 de decembro de 2012. Detectouse un erro de transcripción entre o aprobado polo Pleno e o públicado nunha tarifa sendo necesario proceder ás correccións seguintes: ARTIGO 6º. Cota tributaria. En caso de desistencia formulada polo solicitante con anterioridade á concesión da licencia as cotas a liquidar serán do 100% das sinaladas no número anterior, sempre que a actividade municipal se iniciara efectivamente. ARTIGO 6º. Cota tributaria. En caso de desistencia formulada polo solicitante con anterioridade á concesión da licencia as cotas a liquidar serán do 100% das sinaladas no número anterior, sempre que a actividade municipal se iniciara efectivamente. A Pobra do Caramiñal a 2 de Xaneiro de 2013. O Alcalde Isaac V. Maceiras Rivas
21/01/2013 | Administración LocalMunicipal
Ferrol
Urbanismo. Inspección e Disciplina
Notificación aos herdeiros de dona María Asunción Díaz Robles expediente OE 72/12 estrada de Castela 350

Notificación aos HERDEIROS DE DNA. MARÍA ASUNCIÓN DÍAZ ROBLES expediente OE 72/12 Estrada de Castela 350 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación da incoación do expediente de orde de execución como os interesados no procedemento son descoñecidos, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 10.12.2012 polo que poderán comparecer no Negociado de Inspección e Disciplina Urbanística do Concello no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Iniciar o expediente de orde de execución outorgándolle un prazo de audiencia de dez días, previo á resolución que poña fin ao presente procedemento, aos herdeiros de dona Morena Eka Kopacz Manchon, aos herdeiros de dona Lucía López Orjales e a don Andrés Iglesias Rodríguez propietarios do inmoble sito na estrada de Castela núm.350 como os obrigados a executar as obras sinaladas no informe dos servizos técnicos municipais transcrito na parte sinalada como antecedentes deste decreto. SEGUNDO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 72/12 sito na Estrada de Castela núm.350 (Ref. Catastral 4261216NJ6146S). TERCEIRO.- Notificar aos interesados. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 9 de xaneiro de 2013 O concelleiro delegado da Área de Medio Ambiente, Urbanismo, Servizos e Seguridade por delegación da Alcaldía de 13.06.2011 (BOP 29.06.2011) Guillermo Evia Pérez
21/01/2013 | Administración LocalMunicipal
Oroso
Baixas no padrón de habitantes

O 08/01/2012 o alcalde ditou a seguinte Resolución: Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos no folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual, esta non se puido levar a cabo por descoñecemento do seu domicilio actual. Logo de ver os correspondentes informes de residencia efectiva da Policía local. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que os interesados manifesten a sua disconformidade e presenten as alegacións que consideren oportunas en relación coa baixa no padrón municipal de habitantes. No caso de que esto non suceda remitirase os expedientes para o informe favorable do Consello de Empadronamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 8 de xaneiro de 2013. O alcalde Ante min, o secretario Manuel Mirás Franqueira Dalmiro Núñez Méndez” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 9 de xaneiro de 2013 O alcalde Manuel Mirás Franqueira
21/01/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

EDICTO EDICTO DE CITACIÓN PARA A NOTIFICACIÓN DE RESOLUCIÓNS DE RECURSOS DE REPOSICIÓN A CONTRIBUÍNTES D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00, de luns a venres. A Coruña, 14 de xaneiro de 2013. O xefe do Departamento de Recadación Asdo.: Emilio Antonio Álvarez Fachado
21/01/2013 | Administración LocalProvincial
Deputación Provincial da Coruña
Tesourería
Citación para notificación por comparecencia de requirimentos

EDICTO Citación para notificación por comparecencia de requirimentos Sendo tentada infructuosamente, polo menos en dúas ocasións, a notificación individualizada dos requirimentos aos interesados que se relacionan mais abaixo, ao amparo do disposto no artigo 112.2 da Lei 58/2003, do 17 de decembro, xeral tributaria, efectúase a presente citación. Os interesados ou os seus representantes deberán comparecer, debidamente acreditados, para ser notificados do devandito acto administrativo, nalgunha das seguintes oficinas de atención ao público: INTERESADOS A NOTIFICAR: Transcorrido o prazo de quince días naturais, contados dende o seguinte ao da publicación deste edicto no Boletín Oficial da Provincia, sen que compareza o interesado ou o seu representante, a notificación entenderase producida, para todos os efectos legais, o día seguinte ao do vencemento do prazo sinalado. A Coruña, a 14 de xaneiro de 2013. A vicetesoureira Tfarrah El Hajlaoui Bube